ब्रेकन ने चोट के मुद्दे पर क्रिकेट ऑस्ट्रेलिया को कोर्ट में घसीटा  
ऑस्ट्रेलिया के पूर्व तेज गेंदबाज नाथन ब्रेकन ने दावा किया है कि जब वह घुटने की चोट से जूझ रहे थे, तो बोर्ड से उन्हें सहयोग नहीं मिला।
ऑस्ट्रेलिया के पूर्व तेज गेंदबाज नाथन ब्रेकन ने क्रिकेट ऑस्ट्रेलिया को अदालत में घसीटते हुए दावा किया है कि जब वह घुटने की चोट से जूझ रहे थे, तो बोर्ड से उन्हें सहयोग नहीं मिला। ब्रेकन ने जनवरी में क्रिकेट से संन्यास ले लिया। वह पिछले साल चोट के कारण पूरे सत्र में नहीं खेल सके थे।  'डेली टेलीग्राफ' की रिपोर्ट के अनुसार उन्होंने क्रिकेट ऑस्ट्रेलिया से पारिश्रमिक, चिकित्सा खर्च और क्षतिपूर्ति के तौर पर करीब 10 लाख डॉलर मांगे थे। उन्होंने कहा कि क्रिकेट ऑस्ट्रेलिया ने उनकी चोट की उपेक्षा की। मामले की सुनवाई 30 नवंबर को होगी।